
Warɛgak Puɔl in nhiam in cɛ gɔ̱a̱r
JI̱ KO-RINTH
Riet in nhiam
Ɛn Warɛgak Puɔl in nhiam in cɛ gɔ̱a̱r ji̱ Ko-rinth. Gɔ̱ɔ̱rɛ jɛ kɛ kui̱ rikni teekä kɛnɛ ŋa̱th Krith-cini mëë ci rɔ jiac nhial dueel Kuɔth ëë ci Puɔl ɛ yiath piny kä Ko-rinth. Ɛn guäth ëëdan Ko-rinth ɛ wec mi mat ni ji̱ Gɛ-rith diaal, min la wec ji̱ Röm ni A-ke-ya in di̱i̱t. Kä cua jɛ ŋa̱c kɛ kui̱ ko̱kädɛ min di̱i̱t, kɛ ciaaŋ liakä ji̱kɛ kɛ leerɛ min te gua̱thni diaal, kɛ ciɛŋ ŋäthädɛ kɛ kuth ti gööl.
Kä min diɛɛr jak kɛ jɛ ɛlɔ̱ŋ ɛ kui̱ gak gaakni ce̱tkɛ lät leerä kɛnɛ dääk rɛy Luaak Kuɔth, kɛ thiec kɛ kui̱ kuën, kɛ tin la nyin Cärä lo̱cni, kɛ ŋuɔ̱t luaak Kuɔth, kɛ kui̱ mucni Yieekä in Rɛl Rɔ, kɛnɛ jiëc li̱th. Kä cuɛ jɛ nyoth kɛ ŋäc mi di̱i̱t ɛn ɣöö ci Thuk tin Gɔw ruac kɛ kui̱ thiecni ti̱ti̱.
Kä cio̱o̱k kä 13 min ruac kɛ kui̱ nho̱kä ala muc Kuɔth in di̱t ni jɛn kä nɛɛkɛ, ɛ jɛn ruac in ŋa̱ckɛ ni jɛ ɛlɔ̱ŋ kä bok.
Tin te rɛy buɔk
1. Riet in nhiam 1:1-9
2. Dääk rɛy duëël Kuɔth 1:10—4:21
3. Thiec kɛ kui̱ leerä kɛnɛ ta̱a̱ teekä ji̱ ciëŋ 5:1—7:40
4. Krith-cini kɛnɛ ji̱ ɣɔaa 8:1—11:1
5. Tëk duëël Kuɔth kɛnɛ pal 11:2—14:40
6. Jiëc Kritho kɛ rɔ li̱th kɛnɛ ji̱ ŋäthä 15:1-58
7. Tho̱p Krith-cini muc Krith-cini tin te kä Ju-dia 16:1-4
8. Rik Puɔl kɛnɛ mäthnikɛ kɛ guk ruac 16:5-24
